stanford-oval/wikipedia huggingface dataset:
מאסטה
מאסטות עיקריות

מאסטה של צ'ימבואה, פרסקו. הבזיליקה של פרנציסקוס הקדוש מאסיזי, הכנסייה התחתונה.
מאסטה של השילוש הקדוש (Santa Trinita Maestà), צ'ימבואה,  צבע על לוח עץ (תארוך משוער 1280). בגלריית אופיצי שבפירנצה.
מאסטה של השילוש הקדוש (Santa Trinita Maestà), צ'ימבואה,  צבע על לוח עץ (תארוך משוער 1280). במוזיאון הלובר
מאסטה של צ'ימבואה, טמפרה ועלי זהב על לוח עץ. (תארוך משוער: 1280 – 1290). בכנסיית סנטה מריה די סרבי בבולוניה.
מאסטה של צ'ימבואה. הבזיליקה של פרנציסקוס הקדוש מאסיזי
צ'ימבואה: מאסטה של השילוש הקדוש, גלריית אופיצי
צ'ימבואה: מאסטה של השילוש הקדוש מוזיאון הלובר
מאסטה של צ'ימבואה. כנסיית סנטה מריה די סרבי בבולוניה
המאסטה של דוצ'ו,  ציור בטמפרה ועלי זהב על לוח עץ. (1308 – 1311). צוירה במקור עבור קתדרלת סיינה.
מאסטת "כל הקדושים" (Maestà di Ognissanti) של ג'וטו טמפרה ועלי זהב על לוח עץ. (תארוך משוער 1310). בגלריית אופיצי שבפירנצה.
מאסטה של סימונה מרטיני, פרסקו.  (1315). בית העירייה (palazzo pubblico), סיינה.
מאסטה של ליפו ממי ואביו ממו די פיליפוצ'ו, פרסקו. (1317). בית העירייה של סן ג'ימיניאנו.
המאסטה של דוצ'ו
ג'וטו:מאסטת "כל הקדושים"
מאסטה של סימונה מרטיני, בית העיריה, סיינה
מאסטה של ליפו ממי ואביו. בית העיריה, סן ג'ימינאנו
מאסטה של אמברוג'ו לורנצטי, טמפרה ועלי זהב על לוח עץ.  (תארוך משוער 1335). במוזיאון di arte sacra בעיירה מסה מריטימה (Massa Marittima ) שבנפת גרוסטו, טוסקנה.
מאסטה של אמברוג'ו לורנצטי, פרסקו.  (תארוך משוער 1337). בכנסיית אוגסטינוס (chiesa di Sant'Agostino), סיינה.
מאסטה של מזאצ'ו, טמפרה על לוח עץ.  (1426). בגלריה הלאומית, לונדון.
מאסטה של פרה אנג'ליקו, טמפרה על לוח עץ. (תארוך משוער 1430). המוזיאון הלאומי של סן-מרקו (Museo nazionale di San Marco), פירנצה.
מאסטה של אמברוג'ו לורנצטי מסה מריטימה
מאסטה של אמברוג'ו לורנצטי,סיינה
מאסטה של מזאצ'ו. הגלריה הלאומית, לונדון
מאסטה של פרה אנג'ליקו, המוזיאון הלאומי של סן-מרקו, פירנצה
לקריאה נוספת

אפי זיו, הצופן הנוצרי באמנות, אור יהודה: כנרת, זמורה-ביתן, 2015, עמ' -127, מסת"ב 978-965-566-137-8
מחקר מאקרוסייסמי

מפה איזוסייסמית שהיא תוצר של מחקר מאקרוסייסמי
מחקר מאקרוסייסמי הוא שיטת מחקר של רעידות אדמה המשתמשת בנתונים שאינם נמדדים במכשירים. מדובר בנתונים שמתקבלים על ידי ניתוח עדויות בכתב ובעל פה, צילומים וכיוצא באלה. אלה מתארים השפעות רעידת האדמה על אנשים, בניינים, ועל הטבע. בדרך כלל, משתמשים בשיטות מחקר מאקרוסייסמיים כדי לשחזר רעידות אדמה היסטוריות, שהתרחשו לפני המצאת הסייסמוגרף בסוף המאה ה-19 ותחילת המאה העשרים.
ניתוח תעודות היסטוריות המתארות רעידת האדמה, הופך את הנתונים המאקרוסייסמיים האיכותניים, לנתונים כמותיים. מניתוח הנתונים במחקר המאקרוסייסמי ניתן להסיק אודות משתנים כמותיים של רעידות אדמה היסטוריות כגון: הגודל (מגניטודה), מוקד רעידת האדמה, עומק המוקד, אורך השבר שפעל ברעידת האדמה, ועוד.
המשתנה העיקרי המשמש את המחקר המאקרוסייסמי הוא העוצמה הסייסמית. לעיתים משתמשים בשיטות מחקר מאקרוסייסמיות גם לחקר רעידות אדמה עכשוויות. זאת על ידי חלוקת שאלונים בקרב האוכלוסייה באמצעות האינטרנט, סקרי שטח ועוד. אחד התוצרים השכיחים ביותר של מחקר מאקרוסייסמי, שהגיע למספר מספיק של תצפיות עם הערכת העוצמה הסייסמית שנצפתה בהם, היא מפה איזוסייסמית. מפה זו מציגה את התפרושת המרחבית של העוצמות הסייסמיות, תוך "החלקת" השאריות (Residuals) בשיטות מחקר סטטיסטיות כמו מיפוי פני שטח מגמתיים/סטטיסטיים. ממפה כזו, אם היא מפורטת במידה מספקת, ניתן להסיק בצורה אמפירית על משתנים כמותיים של רעידת האדמה שהוזכרו לעיל. זאת מכיוון שלאורך שנות מחקר רבות, התבררו יחסים אמפיריים בין העוצמה הסייסמית למשתנים הללו, שמקבלים ביטוי במשוואות אמפיריות.
ראו גם

עוצמה סייסמית
לקריאה נוספת

Checic, I., Musson, R., 2004. Macroseismic Surveys in Theory and Practice. Natural Hazards 31, pp. 39–61
רון אבני, 1999. רעידת האדמה של שנת 1927: מחקר מאקרוסייסמי על בסיס מקורות התקופה, אוניברסיטת בן-גוריון בנגב, באר שבע, 64 עמ' ועוד נספחים.
ביאורים

↑  מחקר מיקרוסייסמי, לעומת זאת, נשען על נתונים מדידים ממכשירים בלבד.
↑  המדען שנחשב לאבי המחקר המודרני של רעידות אדמה היסטוריות הוא פרופ' ניקולאס אמברייזיס
הערות שוליים

1 2  Checic, I., Musson, R., 2004. Macroseismic Surveys in Theory and Practice. Natural Hazards 31, pp. 39-41
מאסטה אייס

| --- | --- |
מאסטה אייס בשנת 2005
מאסטה אייס בשנת 2005
 לידה:  4 בדצמבר 1966 (בן 57) ברוקלין, ארצות הברית 
 שם במה:  Masta Ace 
 מוקד פעילות:  ברוקלין, ארצות הברית
 תקופת הפעילות:  מ-1988
 מקום לימודים:  אוניברסיטת רוד איילנד, מכללת המלחמה של צבא ארצות הברית, בית הספר התיכון של שיפסד ביי 
 עיסוק:  זמר
 סוגה:  ראפ, היפ-הופ
 חברת תקליטים:  Cold Chillin' Records, דלישיוס ויניל 
 www.mastaace.com
 פרופיל ב-IMDb
 
דובל קליר (באנגלית: Duval Clear; נולד ב-4 בדצמבר 1966), מוכר גם בשם הבמה שלו מאסטה אייס (Masta Ace), הוא ראפר אמריקאי מברוקלין, ארצות הברית. רבים משיריו של אייס אופיינו בפשטותם ודיברו על רגשות, הרהורים ועובדות על חיי אמריקאי ממוצע עירוני. יכולתו כאמסי הייתה גבוהה והוא השפיע המון על אמסיז שונים כגון אֶמינם.
קריירה

קליר הוא בוגר אוניברסיטת רוד איילנד (Rhode Island) וב-1987 הוא הכיר את Marley Marl בחופשת הקיץ. את הופעתו הראשונה הוא החל כמאסטה אייס בשיר "The Symphony" עם ג'וס קרו ביחד עם: Craig G, קול ג'י ראפ וביג דדי קיין באלבומו של מארלי מארל, הוא הוציא לאור סינגלים נוספים בהם הוא לוקח חלק כמו: "Keep Your Eyes on the Prize" ו-"Simon Says".
ב-1989 הוציא מאסטה לאור את הסינגל הראשון שלו: "Together" b/w "Letter to the Better", ב-1990 הוא הוציא את אלבומו "Take a Look around" בלייבל של מארלי מארל שגם עזר בהפקה ביחד עם DJ Mister Cee. באלבום בלטו בעיקר שני הלהיטים "Music Man" ו-"Me & The Biz".
בין הופעתו הראשונה לבין אלבומו השני חש מאסטה מרירות רבה על תעשיית ההיפ הופ דאז שהחלה להתמסחר וגם חשיבותו של הגאנגסטה ראפ, רגשות אלו היו מורגשים באלבומו השני שיצא ב-1993 הנקרא "SlaughtaHouse".
באלבום זה הוא מארח את חבריו Masta Ace Incorporated הכוללים את: Eyceurokk, Lord Digga, Paula Perry ו-Leschea, סינגלים מהאלבום הם:"SlaughtaHouse" ,"Saturday Nite Live" ,"Style Wars" ,"Jeep Ass Niguh"
וגם הלהיט "Born to Roll", שנכנס למקום ה-23 במצעדי 100 השירים החמים של מצעדי הבילבורד. באותה השנה מאסטה הצטרף להרכב Crooklyn Dodgers כחבר צוות זמני בשבילו הסרט "Crooklyn" והקליט יחד עם Special Ed ו-Buckshot מבלאק מון את פסקול הסרט.
ב-1995 הוא הוציא ביחד עם חבריו להרכב את האלבום "Sittin' on Chrome", האלבום מאוד הצליח ואף נחשב להצלחה הכי גדולה של מאסטה מבחינת מכירות. האלבום הגיע ל-20 במצעד האלבומים הכי טובים בקטגוריית ה-R&B/היפ הופ של בילבורד. האלבום כלל את השירים: "The I.N.C. Ride" ו-"Sittin' on Chrome" ו-Born to Rol. לאחר הצלחת האלבום מאסטה אייס הסתכסך עם חבריו להרכב: Lord Digga ו-Paula Perry, מה שגרם להתפרקות ההרכב. אחרי המעידה הזו מאסטה אייס לא השמיע את קולו בחמש שנים הבאות.
הסינגל של מאסטה "Ghetto Like" גרם לאי הבנה בינו לבין הראפר המחתרתי Boogieman שגם הוא הוציא שיר עם שם דומה הנקרא: "Ghetto Love" שיצא לפני שירו של מאסטה. אי ההבנה הזו גררה אחריה דיסים כאשר בוגימאן פרסם דיס על מאסטה אייס הנקרא: "Just You Wait", מאסטה אייס הגיב לבוגימאן בדיס: "Acknowledge", ובנוסף מאסטה הוציא דיס על ההרכב The High & Mighty.
Disposable Arts הפך לאחד מהאלבום הטובים והמשובחים ביותר ב-2001, האלבום אופיין בסטייל המייחד את מאסטה וברעיון של האלבום המביא סיפור בדיוני המתעד את מאסטה שהיה בבית ספר לראפ סאטירי הנקרא "Institute of Disposable Arts".
ב-JCOR רקורדס לא הסכימו שהאלבום יצא ולכן מאסטה הקים לייבל עצמאי ב-2005 הנקרא M3 ושם יצא לאור האלבום.
השיר "No Regrets" גרם להרבה מאוד מעריצים של מאסטה להאמין שזהו אלבומו האחרון מכיוון שמאסטה אומר בשיר: "I don't know if it's the end, but yo, it might be", בתרגום חופשי: אני לא יודע אם זה הסוף, אבל היי, זה יכול להיות. שמועות על סיום הקריירה שלו פסקו כאשר מאסטה אייס חזר ב-2004 באלבום חדש הנקרא A Long Hot Summer עם אותו רעיון הדומה לאלבומו הקודם.
שמועות נוספות על פרישתו של מאסטה חזרו אך גם אלו התפוגגו כאשר מאסטה הודיע על הקמת הרכב חדש בשם eMC הכולל אותו ואת Punchline ,Wordsworth,ובן חסותו Strick.
בדצמבר 2006 מאסטה אייס אמר שיותר אינו מקליט סולו לבדו אלה רק עם ההרכב שלו eMC.
ב-2008 יצא לאור האלבום של eMC הנקרא The Show וב-2012 יצא אלבומו MA Doom: Son of Yvonne.
דיסקוגרפיה

1990 - Take a Look Around
1993 - SlaughtaHouse
1995 - Sittin' on Chrome
2001 - Disposable Arts
2004 - A Long Hot Summer
2008 - The Show
2009 - Arts & Entertainment
2012 - MA Doom: Son of Yvonne
2014 - The Turning Point EP
2015 - The Tonite Show
2016 - The Falling Season
מחקר ופיתוח

מחקר ופיתוח (בקיצור מו"פ, באנגלית: R&D – Research and Development) מוגדר כפעילות המשתמשת בשיטה המדעית המיועדת ליצור ידע מדעי או טכנולוגי חדש, כולל ידע על אדם, תרבות וחברה, או לפתח יישום חדש של ידע מדעי או טכנולוגי.
אודות

בענפים בהם יש שינויים טכנולוגיים מהירים, נדרש מחברות עסקיות להתאים את עצמן ולפעול ליצירת מוצרים חדשים. לשם כך חברות רבות מייסדות מרכזי מו"פ, שבהם מתבצעים מחקרים לפיתוח מוצרים חדשים ושיפור אלו הקיימים. חלק מהמרכזים שייכים לאוניברסיטאות ומכוני מחקר וכן לסוכנויות שונות המייצגות את המדינה.
למו"פ תפקיד מרכזי בתחום הפרמצבטיקה, במטרה ליצור תרופות חדשות, ולכן אחוז ההוצאה למחקר ופיתוח של חברות אלו גבוה מאוד ומגיע לכ־15% מהכנסותיהן. ההוצאה למו"פ גבוהה גם בחברות תוכנה, אינטרנט, תקשורת ועוד. רישום פטנטים מהווה מקור מידע חשוב לגבי פעילות מחקר ופיתוח, שלה ערך כלכלי ישיר.
הייצור הלאומי של מו"פ נאמד על ידי סך הכל ההוצאה על מו"פ המיוצר במדינה, ומהווה מדד למידת היצירתיות והחדשנות שלה. ארצות הברית היא המדינה שבה מתבצעת פעילות המו"פ הגדולה בעולם (343 מיליארד דולר), ולאחריה האיחוד האירופי (231 מיליארד), סין (136 מיליארד) ויפן (130 מיליארד).
בישראל

בישראל, ההוצאה למחקר ופיתוח אזרחי, כאחוז מהתוצר המקומי הגולמי, היא הגבוהה מקרב המדינות המפותחות בעולם, ושיעורה עמד בשנת 2021 על 5.6% מהתמ"ג.
לשכת המדען הראשי שבמשרד התמ"ת ממונה על ביצוע המדיניות הממשלתית לתמיכה במו"פ תעשייתי, ומקיימת תוכניות סיוע ליזמים הפועלות על בסיס תקציב שנתי, על בסיס החוק לעידוד מחקר ופיתוח בתעשייה, התשמ"ד 1984 (חוק המו"פ). גם משרד המדע והטכנולוגיה הקים ותומך במרכזים למחקר ופיתוח הפזורים ברחבי הארץ.
המדען הראשי של משרד התמ"ת מעודד מחקר ופיתוח בעזרת מספר נתיבים עיקריים:
קרן המחקר (מו"פ תעשייתי): השתתפות של עד 50% בהוצאות תוכנית מחקר ופיתוח של חברה.
מסלולי מנהלת מגנ"ט: מספר מסלולים עבור שיתופי פעולה מחקריים בין חברות תעשייתיות לבין קבוצות מחקר אקדמאיות עבור העברת ידע אקדמי ויישומו בפיתוח מוצרים מסחריים. בין התוכניות הקיימות במסגרת זו: מאגד מגנט, מגנט"ון, נופר ומימ"ד.
מסלולי שיתוף פעולה בינלאומי: מסלולים אלו פועלים תחת מנהלת מתימו"פ ונועדו לעודד שיתופי פעולה בין חברות ישראליות לבין חברות זרות. במטרה לעודד יצירת קשרים עסקיים וחשיפה לשותפים בינלאומיים פוטנציאליים.
מסלולי תמיכה ייחודיים ליזמים מתחילים ולחברות צעירות המעניקים סיכוי למיזם ראשוני עוד טרם השלב של הוכחת היתכנות, לרבות מתן סיוע מרבי וללא השתתפות ברווחים עתידיים או במניות החברה שתוקם. הכלים העיקריים בתוכנית זו כוללים את: תוכנית החממות טכנולוגיות, תוכנית תנופה והמסלול לתמיכה בחברות צעירות.
בשנות ה־90 של המאה ה־20 יזמה המדינה הקמה של חממות טכנולוגיות לקידום פעילות מו"פ ויזמות בפריפריה, תוכנית שחיזקה מאוד את תעשיית ההיי־טק בישראל.
בישראל מספר רב של מרכזי מו"פ של חברות ענק בינלאומיות. ביניהם ניתן למנות את IBM, מיקרוסופט, אינטל, גוגל, סמסונג,
מוטורולה ועוד. בנוסף ישנם מרכזי מו"פ ביטחוניים, המסונפים למפא"ת, העוסקים בפיתוח אמצעי לחימה ותשתית טכנולוגית בתחום הביטחון.
ראו גם

מדע וטכנולוגיה בישראל
שיתוף הוצאות
ניהול מחזור חיי מוצר
הערות שוליים

↑  נתוני מחקר ופיתוח במדינות העולם, באתר ה־OECD
↑  הודעה לתקשורת ההוצאה הלאומית למחקר ופיתוח אזרחי בשנת 2021, באתר הלשכה המרכזית לסטטיסטיקה, ‏26 באוקטובר 2022
| --- | --- |
בקרת זהויות :  GND: 4017897-3  NDL: 00565521  NKC: ph472862 
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
מי נמרים

שטחי מואב
מֵי נִמְרִים (או: נִמְרִים) היה נחל איתן ואולי גם יישוב מקראי במואב, הנזכר פעמיים בתנ"ך.
היישוב נזכר כחלק מ"משא מואב" שנשאו הן ישעיהו הנביא והן ירמיהו הנביא:
”לִבִּי לְמוֹאָב יִזְעָק בְּרִיחֶהָ עַד צֹעַר עֶגְלַת שְׁלִשִׁיָּה כִּי מַעֲלֵה הַלּוּחִית בִּבְכִי יַעֲלֶה בּוֹ כִּי דֶּרֶךְ חוֹרֹנַיִם זַעֲקַת שֶׁבֶר יְעֹעֵרוּ כִּי מֵי נִמְרִים מְשַׁמּוֹת יִהְיוּ”;
וכן: ”מִזַּעֲקַת חֶשְׁבּוֹן עַד אֶלְעָלֵה, עַד יַהַץ נָתְנוּ קוֹלָם מִצֹּעַר עַד חֹרֹנַיִם עֶגְלַת שְׁלִשִׁיָּה כִּי גַּם מֵי נִמְרִים לִמְשַׁמּוֹת יִהְיוּ”.
אוסביוס, בחיבורו האונומסטיקון (תחילת המאה ה-4 לספירה), ציין כי היישוב היה מיושב בימיו, ושכן באזור צוער.
לפי הסברה, שמה של העיר השתמר עד ימינו בשם הנחל "ואדי נמירה", הנשפך לים המלח בדרום מואב, בקרבת צוער.
לקריאה נוספת

ישעיהו פרס, הערך "מֵי נִמְרִים", ארץ ישראל - אנציקלופדיה טופוגרפית-היסטורית, (כרך ג, עמ' 568), הוצאת ראובן מס, תשי"ב.
הערות שוליים

↑  ספר ישעיהו, פרק ט"ו, פסוקים ה'–ו'.
↑  ספר ירמיהו, פרק מ"ח, פסוק ל"ד.
↑  אונומסטיקון 138, 20.
↑  אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, כרך ה', 873-874.
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
מייקל דיוור

| --- | --- |

 לידה:  11 באפריל 1938 בייקרספילד, ארצות הברית 
 פטירה:  18 באוגוסט 2007 (בגיל 69) בת'סדה, ארצות הברית 
 מדינה:  ארצות הברית 
 השכלה:  אוניברסיטת המדינה של סן חוזה 
 עיסוק:  יועץ, שדלן
 מפלגה:  המפלגה הרפובליקנית
 
מייקל (מייק) קית' דיוור (באנגלית: Michael Keith Deaver; ‏11 באפריל 1938 – 18 באוגוסט 2007) היה יועץ ושדלן אמריקאי, שכיהן כסגן ראש סגל הבית הלבן תחת ראשי הסגל ג'יימס בייקר ודונלד ריגן בממשלו של הנשיא רונלד רייגן מינואר 1981 עד מאי 1985.
מותו

דיוור נפטר מסרטן הלבלב ב-18 באוגוסט 2007 בגיל 69 בביתו בבת'סדה, מרילנד. הוא הותיר אחריו את אשתו קרולין איתה התחתן בשנת 1968 ושני ילדיהם אמנדה ובלייר.
ספריו

מייקל ק' דיוור, מיקי הרסקוביץ, "Behind the Scenes",‏ הוצאת William Morrow & Co, פברואר 1988
מייקל ק' דיוור, ננסי רייגן, "A Different Drummer: My Thirty Years with Ronald Reagan",‏ הוצאת Harper Paperbacks, אפריל 2001
מייקל ק' דיוור, "Nancy: A Portrait of My Years with Nancy Reagan"‏, הוצאת William Morrow & Co, פברואר 2004
מייקל ק' דיוור, "Why I Am a Reagan Conservative",‏ הוצאת Harper Paperbacks, אוגוסט 2006
ראו גם

מחלוקת ביטבורג
הערות שוליים

↑  Michael Deaver, NNDB
↑  Times, Special to the New York (1985-05-13). "Part Of Our Life-Support System'". The New York Times (באנגלית אמריקאית). ISSN 0362-4331. נבדק ב-2021-05-14.
1 2 3 4 5 6 7 8 9  Clymer, Adam (2007-08-19). "Michael Deaver, 69, Dies; Shaped Reagan's Image". The New York Times (באנגלית אמריקאית). ISSN 0362-4331. נבדק ב-2021-05-14.
↑  Deaver, Michael K(eith) 1938, Contemporary Authors | HighBeam Research, ‏1 בינואר 2005
↑  Desert Junior-Senior High School, Alumni, Desert Junior-Senior High School (באנגלית אמריקאית)
1 2 3 4  AP, Michael Deaver, aide to Ronald Reagan, dies, CNN, ‏19 באוגוסט 2007
1 2 3 4 5  Williams, Marjorie (1987-07-13). "The Perilous Rise Of Michael Deaver". Washington Post (באנגלית אמריקאית). ISSN 0190-8286. נבדק ב-2021-05-14.
↑  Sullivan, Patricia (19 באוגוסט 2007). "Reagan Image-Maker Changed American Politics". The Washington Post. נבדק ב-12 במאי 2010. {{cite news}}:  (עזרה)
1 2  "The Presidential Troika". The New York Times (באנגלית אמריקאית). 1981-04-19. ISSN 0362-4331. נבדק ב-2021-05-14.
↑  Sidey, Hugh (1985-06-03). "The Presidency: The Troika That Worked". Time (באנגלית אמריקאית). ISSN 0040-781X. נבדק ב-2021-05-14.
↑  Staff, Reuters (2007-08-18). "Reagan's adviser Michael Deaver dies". Reuters (באנגלית). נבדק ב-2021-05-14.
↑  "Guide to Federal Records, Michael Deaver". הארכיון הלאומי. נבדק ב-2021-05-14.
↑  Douglass K. Daniel, Michael Deaver, Reagan’s master image-maker, dies at 69, The Seattle Times, ‏2007-08-19 (באנגלית אמריקאית)
↑  "Reagan Image-Maker Changed American Politics" (באנגלית אמריקאית). 2007-08-19. ISSN 0190-8286. נבדק ב-2021-05-14.
↑  "Doctorado Honorífico a Michael K. Deaver durante el Acto de Graduación". University website. Retrieved 2011-02-01.
↑  Sullivan, Patricia; Schudel, Matt (18 באוגוסט 2007). "Reagan Adviser Michael Deaver Dies at 69". The Washington Post. נבדק ב-2007-08-18. {{cite news}}:  (עזרה)
| --- | --- |
בקרת זהויות :  NLI: 987007437068505171  ISNI: 0000 0001 1471 2947  LCCN: n87938878  NARA: 10572735  NLK: KAC2018O7740  NTA: 297854860  SNAC: w6f19vqc  VIAF: 42635859   WorldCat (עם VIAF): 42635859 
"הטרויקה" (משמאל לימין) ראש סגל הבית הלבן, ג'יימס בייקר, יועצו של הנשיא אדווין מיס וסגן ראש הסגל מייקל דיוור בבית הלבן, 2 בדצמבר 1981
דיוור עם הנשיא רונלד רייגן בחדר הסגלגל בבית הלבן, ינואר 1984
מוניזם

מוניזם (ביוונית: μόνος, "מונוס" - יחיד) היא השקפה פילוסופית הטוענת שמאחורי ריבוי הדברים שסביבנו מסתתר עיקרון אחד: גורם יחיד בלתי משתנה ובלתי ניתן לחלוקה שאחראי למופעים השונים שבטבע ומסביר אותם. תפיסה זו עומדת בניגוד לדואליזם ולפלורליזם שמניחים שבבסיס ההוויה מצוי ניגוד וריבוי. בתאולוגיה משמעות המוניזם הוא אמונה באל אחד.
היסטוריה

אבי תפיסה זו בפילוסופיה הקדם-סוקרטית הוא תאלס אשר גרס ש"הכל מים". התפיסה המוניסטית השתכללה במשנתו של פרמנידס. הפער בין הפילוסופיה המוניסטית של פרמנידס לבין תפיסת הריבוי והשינוי שייצג הרקליטוס יושב במידת מה על ידי רעיון האידאות של אפלטון שאפשר הבנה של קיום הריבוי לצד קיומה של אחדות.
שפינוזה דגל בהשקפה מוניסטית וטען כי הטבע הוא אחד ויחיד והאלוהות באה לידי ביטוי בטבע שהוא מוחלט ואינסופי.
לא יכולים להיות בטבע שני עצמים או יותר מאותו טבע או תואר
המונח מוניזם הוצג במאה ה-18 על ידי כריסטיאן וולף בעבודתו Logic, כדי לציין סוגים של מחשבה פילוסופית שבהם נעשה ניסיון לחסל את הדיכוטומיה של הגוף והנפש ולהסביר את כל התופעות על ידי עיקרון מאחד אחד, או כביטויים של חומר יחיד.
בעיית הנפש-גוף בפילוסופיה בוחנת את הקשר בין הנפש לחומר, ובמיוחד את הקשר בין התודעה למוח. הנושא נחקר על ידי רנה דקארט במאה ה-17, במסגרת דואליזם קרטזיאני, ועל ידי פילוסופים טרום אריסטוטליים, במסגרת הפילוסופיה האוויסניאית (אנ') ובמסורות אסיאתיות מוקדמות יותר.
מאוחר יותר הוחל מונח זה גם על תורת הזהות המוחלטת שהוגדרו על ידי הגל ושלינג. לאחר מכן נעשה שימוש נרחב יותר במונח, לכל תיאוריה שמניחה עקרון מאחד. גם התזה של המתנגדים לדואליזם הורחבה, כך שהיא כוללת פלורליזם. לדברי אורמסון (אנ'), כתוצאה משימוש מורחב זה, המונח הוא "דו משמעי באופן שיטתי".
ראו גם

פילוסופיה של הנפש
בעיית גוף-נפש
דואליזם
הערות שוליים

↑  אלוהים והטבע – בעיית הקיום והמוניזם של שפינוזה, פרופ' גלעד ברעלי האוניברסיטה העברית.
↑  science.jrank.Organization, Monism
| --- | --- |
בקרת זהויות :  NLI: 987007543689005171  GND: 4170453-8  LCCN: sh85086855  NKC: ph138716 
ערך זה הוא קצרמרבנושא פילוסופיה. אתם מוזמנים לתרום לוויקיפדיה ו.
מילט ג'קסון

| --- | --- |

מילט ג'קסון בהופעה בסיאטל, 1980
 לידה:  1 בינואר 1923 דטרויט, מישיגן, ארצות הברית
 פטירה:  9 באוקטובר 1999 (בגיל 76) ניו יורק, ניו יורק, ארצות הברית
 שם לידה:  מילטון ג'קסון
 מקום קבורה:  בית הקברות וודלואן 
 מוקד פעילות:  ארצות הברית 
 תקופת הפעילות:  שנות ה-40 – שנות ה-90
 מקום לימודים:  אוניברסיטת המדינה של מישיגן 
 עיסוק:  מוזיקאי, מלחין
 סוגה:  ג'אז, בי בופ, הארד בופ, פוסט-בופ ג'אז מודאלי, הזרם השלישי
 כלי נגינה:  ויברפון, פסנתר
 חברת תקליטים:  בלו נוט, אטלנטיק רקורדס, וורנר רקורדס, אימפולס רקורדס 
 שיתופי פעולה בולטים:  ג'ון לואיס, קני קלארק, ריי בראון, פרסי הית', צ'ארלי פארקר, מיילס דייוויס, ג'ון קולטריין, ג'יי ג'יי ג'ונסון
 פרסים והוקרה:  אמני הג'אז של NEA 
 פרופיל ב-IMDb
 
מילטון (מילט) ג'קסון (Milton (Milt) Jackson;‏ 1 בינואר 1923 - 9 באוקטובר 1999) היה מוזיקאי ג'אז, אחד מנגני הויברפון המשפיעים ביותר ואחד מן הדמויות החשובות ביותר בזרם ההארד בופ.
נגינתו התאפיינה בקצב איטי יחסית, כמו כן פיתח את הנגינה ההרמונית בוויברפון (ששימש עד אליו בעיקר ככלי קצב), תוך השפעות של בלוז 12 תיבות וגוספל. קיימות מספר הקלטות בהן ג'קסון שר ומנגן בפסנתר. ג'קסון כונה גם "בגס" (Bags) והופיע והקליט לעיתים תחת כינוי זה, כך גם נקרא הקטע המוכר ביותר שהלחין, Bags' Groove, שהפך לסטנדרט.
חייו

ג'קסון, יליד דטרויט, גדל בבית בו נשמעה תדיר מוזיקת גוספל ובלוז ושר במקהלת הכנסייה מגיל צעיר. הוא ניסה לנגן בפסנתר, אך לבסוף נשבה בקסמו של הוויברפון.
ג'קסון התגלה על ידי דיזי גילספי, אשר שכר אותו לתזמורת הביג בנד שלו ב-1946 לאחר שראה אותו מופיע במועדון בדטרויט. באותה עת ניגן ג'קסון במקביל גם עם ת'לוניוס מונק, וודי הרמן, קנונבול אדרלי וצ'ארלי פארקר והיה לנגן הוויברפון הראשון שניגן בי בופ. במסגרת הביג בנד של גילספי ניגן ג'קסון בחטיבת הקצב יחד עם ג'ון לואיס (פסנתר), פרסי הית' (קונטרבס) וקני קלארק (תופים). הרביעייה ניגנה כיחידה נפרדת והובילה את המעברים, כאשר חטיבת כלי הנשיפה נחה מנגינה רבת-עוצמה. החל משנת 1950 נודעה הרביעייה כ"רביעיית מילט ג'קסון" וסביב 1952 נפרדה מהביג בנד ויצאה לדרך עצמאית כרביעיית הג'אז המודרני. הלהקה פעלה במשך למעלה מ-20 שנה, עד שג'קסון יצא לקריירת סולו ב-1974 והתאחדה ב-1981.
לאחר התפרקותה הזמנית של רביעיית הג'אז המודרני ניגן ג'קסון עם אמנים רבים בהרכבים שונים, בהם מספר שיתופי פעולה עם נגן הבס רון קרטר ונגן הגיטרה ג'ו פס, הקליט והופיע עם קולמן הוקינס ומיילס דייוויס. ב-1981 הקליט דואו עם הפסנתרן אוסקר פיטרסון (Ain't But a Few of Us Left) וב-1983 הקים תזמורת שגרעינה, בנוסף אליו, נגן הטרומבון ג'יי ג'יי ג'ונסון ונגן הבס ריי בראון בהשתתפות נגנים מתחלפים רבים ושונים (Jackson, Johnson, Brown & Company). הוא הקליט מחוות לת'לוניוס מונק ודיוק אלינגטון ושיתף פעולה עם אמנים שאינם מסצנת הג'אז כבי בי קינג וריי צ'ארלס.
פרסים והערכה

ג'קסון קיבל תואר דוקטור לשם כבוד ממכללת ברקלי למוזיקה ובשנת מותו, 1999, נבחר על ידי קוראי המגזין דאון ביט להיכל התהילה של הג'אז.
מגדל חברת החשמל

| --- | --- |

 מידע כללי
 סוג:  גורד שחקים 
 מיקום:   חיפה
 מדינה:  ישראל ישראל
 הקמה ובנייה
 תקופת הבנייה:  ?–2003
 תאריך פתיחה רשמי:  2003
 מידות
 גובה:  130 מטר
 קומות:  30
 קואורדינטות:  32°47′16″N 34°57′56″E﻿ / ﻿32.78777778°N 34.96555556°E﻿ / 32.78777778; 34.96555556
  (למפת חיפה מוגדלת) מגדל חברת החשמל(למפת חיפה רגילה) מגדל חברת החשמל(למפת הגליל המערבי רגילה) מגדל חברת החשמל(למפת הגליל המערבי מוגדלת) מגדל חברת החשמל
 
מגדל חברת החשמל הוא מגדל משרדים המאכלס את ההנהלה ואגפי המטה של חברת החשמל לישראל, והוא ממוקם במבואות הדרומיים של חיפה, סמוך לגבולה עם טירת כרמל וממזרח לאזור התעשייה פארק מתם. הבניין מאכלס 2,200 מעובדי החברה. הבניין כולל משרדים, חדרי ישיבות וחדרי אוכל. הבניין תוכנן על ידי משרדי האדריכלים רוזוב-הירש ומנספלד-קהת. הקמת הבניין החלה בשנת 2000 והוא אוכלס בשנת 2003.
בעת השלמתו ב-2003, היה הבניין ה-9 בגובהו במדינת ישראל, כיום הוא הבניין ה-77 בגובהו במדינה.
המגדל

במבנה שלוש קומות מסד רחבות שמעליהן מתנשא מגדל בגובה 130 מטר, והוא השני בגובהו בחיפה אחרי מגדל המפרש. פרופיל הבניין מורכב משני פלחים מחודדים היוצרים יחד צורה אליפטית אווירודינמית ומדגישים את ציר ההר והים לאורכו ממוקם המבנה. ארקדה וגג זכוכית מובילים לבניין ויוצרים מעבר הדרגתי בין חלל החוץ (המשמש כמגרש חניה לבאי הבניין) לבין חלל הפנים.
הקומה הטיפוסית, כ-2,000 מטר רבוע, מורכבת משני אגפים בעלי שירות ותנועה עצמיים המקושרים על ידי חלל מרכזי הכולל: אטריום כניסה בגובה שבע קומות ושלושה אטריומים משניים של ארבע קומות כל אחד, המחדירים אור טבעי לחללי המבנה, מאפשרים התמצאות טובה ותנועה בין הפלחים ומתפקדים כמוקדי מנוחה לעובדים. צורת ה-H של הקומה מבטיחה שטח פנים מקסימלי המאפשר החדרת אור טבעי ומבטי נוף לחדרי המשרדים. המבנה הוא "בניין חכם" עם מערכות בקרה ומחשוב מתקדמות: מיזוג אוויר המבוסס על אגירת קור בשיטת VAV, "בנק" מעליות המשרת ביעילות מרבית את התנועה במבנה ומערכות בטיחות וביטחון מתקדמות.
השיקול הנופי השפיע על תכנון ועיצוב הבניין, בהתייחסות שונה לחזית הים במערב ולחזית ההר במזרח. הקומפוזיציה של גופי המבנה יוצרת מגדל תמיר בעל פרופורציות אדריכליות המבטאות את ייחודו בהתאם לייעודו ולסביבתו. גג המבנה והפיתוח הסביבתי של האתר כולו תוכנן כחזית חמישית "ירוקה" הנצפית מהכרמל.
מגדל טבעות

| --- | --- |

פעוט משחק עם מגדל טבעות מתוצרת פישר פרייס
 כללי
 סוגה:  משחק ילדים 
 
מגדל טבעות הוא צעצוע המיועד לפעוטות.
הצעצוע בנוי מבסיס עליו ניצב מוט אנכי, ומספר טבעות בצורת כעך - לרוב בין 4 ל-8 - אשר הקוטר הפנימי שלהן גדול אך במעט משל המוט, והקוטר החיצוני שלהן גדל בהדרגה מטבעת לטבעת. במהלך המשחק משחיל הפעוט את הטבעות על המוט או מסירן ממנו.
רוב הגרסאות של הצעצוע עשויות עץ או פלסטיק. בגרסאות רבות הטבעות צבועות בצבעי הקשת על פי גודלן. ישנן גרסאות בהן חתך הטבעות מלבני ותוצאת הרכבתן מעין פירמידת מדרגות, וכאלה בהן החתך טרפזי היוצר חרוט. לעיתים כולל המשחק גם כדור המורכב על המוט בגמר השחלת הטבעות.
המשחק נחשב למשחק שמפתח אצל פעוטות כמה מיומנויות:
פיתוח יכולות מוטוריות, ובפרט תיאום עין-יד
פיתוח תפיסת עולם מרחבית, הנובעת מההבנה של הסדר הנכון של הטבעות כשהגדולה ביותר בתחתית המגדל וגודלן קטן בהדרגה כלפי מעלה. בחלק מהצעצועים אין כל מניעה להשחלת הטבעות בסדר "לא נכון", אך עם הזמן עשוי הפעוט להבחין בהשפעת סדר ההשחלה על יציבות המגדל.
הכרה של צבעים שונים.
גרסה משוכללת יותר של הצעצוע כוללת בסיס עם מספר מוטות, עליהם מושחלות פיסות בצורות גאומטריות שונות: עיגול (על מוט בודד), מלבן (על זוג מוטות), משולש (על שלישיית מוטות) ומרובע (על ארבע מוטות).
ראו גם

מגדלי האנוי